Molao wa Tlhatlhoso ya Phitlhelelo ya Tshedimosetso, Molao wa 2 wa 2000 (o kailweng fano e el "PAIA", kgotsa "Molao" ka go fetoga) ke molao wa bosetjhaba o neelang ka dithata tsa go bona tshedimosetso go latela molaotheo. PAIA e dirileng lantlha ka 9 Tlhakubele 2001, ntle le Karolo ya 10, 14, 15 le 51, tse di dirileng lantlha ka 15 Tlhakole 2002.
Karlolo ya 14 ya Molao e tlama ditlamo tsa setjhaba go rulaganya Bukana e tlang go thusa batho go fithlella tshedimosetso e mo polokelong ya setlamo sa setjhaba mme e tlhalosa le gore e tshwanetse go fitlhella boemo bofe.
Maitlhomo le maikaelelo a Bukana eno ke go nna kaedi tebang le ka fao setjhaba se ka fitlhelelang tshedimosetso e tshotsweng ke Masepala wa Karolo ya Frances Baard (FBDM) go latela Karolo ya 14 ya Molao.
Karolo ya 10 ya PAIA e tlama Khomisene ya Ditshwanelo tsa Botho ya Afrika Borwa go rulaganya bukana e bonolo malebana le tiriso ya Molao wa Tlhatloso ya Phitlhelelo ya Tshedimosetso.
Kgatiso ya electroniki ya Bukana eno e tla bolokwa mo websaeteng ya Khomisene ya Ditshwanelo tsa Botho ya Afrika Borwa, www.sahrc.org.za mme e ntjhafatswa kgwedi nngwe le nngwe gore setjhaba se dule se mo dinakong ka ditiragalo tsa seshweng le diphetogo tebang le dintlha tsa kgolagano tsa batlhankedi ba tshedimosetso ba ditlamo tsa setjhaba le tshedimosetso ka kakaretso malebana le PAIA.
mafelo ao go lattlhelwang leswe go one mo masepaleng wa setereke ii ditsela tsa masepala tseo e leng karolo ya dithulaganyo tsa ditsela tse di mo sebakeng sa masepala wa setereke iii taolo ya ditirelo tsa dipalangwang tsa badirisi ba dipalangwang boemelafofane ba masepala jo bo direlang masepala wa setereke ditirelo tsa twantsho ya melelo tse di direlang masepala wa setereke vi tlamela le go laola dimaraka tsa dijo le mafelo a botlhabelo jwa diphologolo a direlang karolo e kgolo ya bomasepala ba bal eng mo seterekeng vii tlamela le go laola mabitla le mafelo a go fisetsa diripa a mo karolong e kgolo ya masepala wa setereke viii tlhatlhoso ya Bojanala jwa selegae mo mafelong a masepala wa setereke ix ditirelo tsa setjhaba tsa masepala tse di amanang le ditiro tse di kailweng fa godimo kgotsa ditirelo dinngwe tse e leng tsa masepala wa setereke.
Molao wa Ditheo tsa Masepala o neelana ka tetla ya go rulaganya Komiti ya Ratoropo le Dikomiti-potlana. Ditokololo tsa Komiti ya Ratoropo ke baduladitulo ba dikomiti tse di farologaneng.
Mr. P.N Jammer (Tlhabololo ya Mafaratlhatlha)
Mr. B Maribe (Tlhabololo ya Moruo)
Motlhankedi wa Tshedimosetso: Mr. Thabo Nosi
Tshedimosetso e latelang e ka bonwa ntle le go dira kopo go latela Molao. Fa Dikhopi di lekane, direkoto di ka bonwa mahala mme fa di fedile tuelo ya go di gatisa e ka duwelwa. Tse ding tsa direkoto di ka fitlhellwa mahala mo websaeteng ya FBDM ya www.francesbaard.org.
Phitlhello ya rekoto eo e sa ganelwe ka ntlha ya ya mabaka ape fela a go gana a a kailweng mo Karolong ya 4 ya Molao.
Mokopi o tshwanetse go dirisa foromo e gatisitsweng mo Kaseteng ya Puso [Kitsiso ya Puso ya R187 ya 15 Tlhakole 2002, Foromo ya A] le mo websaeteng ya Masepala wa Karolo www.francesbaard.org.
Mokopi o tshwanetse go tlhalosa gore a o batla khopi ya rekoto, gongwe o eletsa go tla go lebelela rekoto kwa dikantorong tsa setheo sa setjhaba.
Fa motho a kopa rekoto ka sebopego se se rileng, mokopi o tshwanetse go bona phitlhelelo ka sebopego seo. Seno se dirwa fa fela e le gore go dira jalo ga go kitla go kgorelatsana le tsamaiso ya setheo sa setjhaba se se amegang, gongwe go senya rekoto, gongwe go gataka tetlokhopi e e sa tsholwang ke puso. Fa e el gore ga go kgonagale gore phitlhelelo e rebolwe ka sebopego se se kopilweng, mme e ka rebolwa ka sebopego se sengwe, go tshwanetse ga balelwa tefiso go ya ka sebopego se mokopi a se kopileng kwa tshimologong. s 293 le 4.
Fa mokopi a sa kgone go buisa kgotsa go kwala, gongwe a sa itekanela mo mmeleng, kopo e ka diriwa ka molomo.
Mokopi yo o dirang kopo ya phitlhelelo ya rekoto e e nang le tshedimosetso ya gagwe ya sebele ga a tlhoke go duela tuelo ya kopo.
Motlhankedi wa Tshedimosetso o tshwanetse go itsise mokopi (ntle le fa e le mokopi wa sebele) ka kitsiso, gore o tshwanetse go duela tuelo ya kopo e e rebotsweng (fa e le teng) pele ga go tswelelwa ka kopo.
Mokopi o tshwanetse go duela tuelo ya kopo ya bokana ka R35 malebana le ditheo tsa setjhaba. Mokopi a ka dira boikuelo jwa fag are, fa go le maleba, gongwe a dira kopo ya kgotlatshekelo kgatlhanong le tshenkelo kgotsa tuelo.
Morago ga gore Motlhankedi wa Tshedimosetso a tseye tshweetso malebana le kopo, mokopi o tshwanetse go itsisiwe ka tshweetso eo ka tsela e mokopi a batlileng go itsisiwe ka yona.
Fa kopo e rebotswe, gona go tshwanetswe go duelwa tuelo e nngwe ya go tlhagisa gape le ya go batla le go baakanya, mo nakong nngwe le nngwe e e tlhokegang e e fetang diura tse di beilweng tsa go batla le go baakanya rekoto e e tshwanetsweng go senolwa.
Dikomit-potlana di kopana kgwedi le kgwedi go rala ditshisinyo tse di lebisiwang go Komiti ya Ratoropo, e e le yone e kopanang ka kgwedi go anegela Lekgotla ditshisinyo. Mokgwa o o matlafatsa dipuisano mo dintlheng tsotlhe.
Boikarabelo jwa Motsamaisi wa Masepala ke aga tsamaiso e tlhabologileng, e maleba e nang le boikarabelo go latela Molao wa 32, 2000 wa Dithulaganyo tsa Masepala le melawana e mengwe e amang Masepala. Ofisi ya Motsamaisi e akaretsa Thuno ya fa Gare, Ditlhaeletsano le Ditirelo tsa Dikomiti.
Fa motho a eletsa go fitlhelela tshedimosetso e e mo FBDM, motho ono o tshwanetse go dirisa foromo e siametseng kopo eno go ka fitlhelela tshedimosetso eno. Formo eno e kabonwa mo websaeteng ya FBDM www.francesbaard.org.za, kgotsa a ka e kopa go tswa go Motsamaisi wa Masepala ka Mogala: 053 - 838 0996.
Mr. Thabo Nosi
Motlhankedi wa Tshedimosetso o amogela kopo mme a e sekaseke go ka netefatsa fa tshedimosetso e kopiwang e le teng mo FBDM. Kopo e a amogelwa, e ganwe kgotsa e fetisetswe moo tshedimosetso e bolokilweng teng. Lekwalo le le netefatsang go amogelwa ga kopo le romelwa go mokopi go ka netefatsa boemo jwa kopo ya gage.
Fa kopo e amogetswe, FBDM e tla rulaganya le go baakanya tshedimoetso eno le go kopanya ditshenyegelo. Ditshenyegelo di balwa go latela serapana sa 9.2.
Mokopi o tla itsisiwe ka go feletswa ga kopo ya gage le dituelo tse a tshwanetseng go di duela FBDM.
Gangwe fela fa tuelo e kailweng mo Kgatong ya 4 e duetswe (go latela mokgwa wa tuelo o kailweng mo Kgatong ya 1), tshedimosetso e neelwa mokopi.
Aterese ya Poso le Fax ya mokopi.
FBDM e tla rulaganya kopo mo malatsing a le 30, ntle le fa mokopi a neelane ka mabaka a mangwe a ka kgotsofatsang Motlhankedi wa Tshedimosetso gore go se ikamagangwe le nako fa godimo. FBDM e ka feta nako ya malatsi a 30 fa e le gore mabaka a pateletsa seo, jaaka bontsi jwa tshedimosetso, mme fela nako e ka se okediwe ka malatsi a fetang a 30. Ga go tlhokagala katoloso ya nako FBDM e tla itsise mokopi ka lekwalo.
Fa mokopi a dira kopo mo boemong jwa motho yo mongwe, o tshwanetse go tlhagisa seemo se mokopi a dirang kopo ka sona. Fa mokopi a sa kgone go buisa kgotsa go kwala, gongwe a sa itekanela mo mmeleng, kopo e ka diriwa ka molomo. Mokopi o tla duela tuelo e kailweng pele go ka tswelelwa pele ka paakanyo ya kopo ya gagwe.
Molao o dumella mehuta e mebedi ya tuelo a andTuelo ya kopo e lekanang, le b . Tuelo ya phitlhelelo, e tshwanetseng go ka akaretsa le ditshenyegelo tsa go baakanya, go batla le go tlhagisa gape, nako le ditshenyegelo tsa poso.
Fa kopo e amogelwa ke Motlhankedi wa Tshedimosetso, Motlhankedi ono o tla itsise mokopi le fa e se mokopi wa sebele, go duela tuelo e dumeletsweng (fa e le teng) pele a ka rulaganya kopo. Fa e le gore go batla direkoto tseno go feditswe, go akaretsa le dipaakanyo tsa gore e fitlhellwe ka mokgwa oo e kopilweng ka one, go tlhoka nako ya diura tse di fetang tse di dumelletsweng, Motlhankedi o tla itsise mokopi gore a duele karolo nngwe ya tuelo ya phitlhelelo e tshwanetseng go duelwa fa kopo e amogelwa.
Fa e le gore bontlha bongwe jwa tuelo ya kop obo setse bo duetswe malebana le kopo e ganediwang, Motlhankedi wa Tshedimosetso o amegang o tshwanetse go duela mokopi tuelo ya gawe.
Tuelo ya nnete ya go posa e duelwa fa go tlhokega gore khopi ya rekoto e posediwe mokopi.
sephiri sa kgwebo ya monngwe ono party;tshedimosetso malebana le matlotlo, kgwebo, kico ya saense kgotsa tshedimosetso eo tshenolo ya yone e ka gobatsang dikgatlegelo tsa kgwebo gonnwe tsa matlotlo a monngwe ono.
Tshedimosetso e rebotsweng ka botshepegi ke monggwe yo o sa amegeng mo kopong eno go FBDM, fa tshenolo eno e ka baya boemo jwa monngwe ono mo kotsing malebana le dipuisano tsa kgwebo.
Tshireletsego ya direkoto tse di sa senolelweng botlhe go latela tsamaiso ya molao.
Tshedimosetso malebana le matlotlo, kgwebo, kico ya saense le thekenoloji eo tshenolo ya yone e ka gobatsang dikgatlegelo tsa kgwebo tsa FBDM.
Tshedimosetso ya dipatlisiso ya FBDM eo tshenolo ya yone e ka senolang FBDM, mmatlisisi gongwe ntlha ya dipatlisiso mme e ka baya dipatlisiso mo boemong jo bo kotsi.
Kopo ya tshedimosetso e sa tlhamallang kgotsa e bakang go dirisiwa ga didirisiwa ka tsela e sa tlhokagaleng e tla ganelawa.
FBDM ga e na dithulaganyo tsa boikuelo tsa fag are. Go tla kopiwa makgotlatshekelo malebana le dikgato tse di sa ikamaganyeng le Molao ke ditheo tseno. Seno se tla ama boikuelo bonngwe le bonngwe bo tla diriwang ke mokopi tebang le tshwetso ya Motlhankedi wa Tshedimosetso. Le fa go kailwe dithulaganyo tsa boikuelo tsa mo teng, tsone di ka diragatswa ga fela kgonagalo ya go di dirisa e le teng mo Setheong.
Tseokarolo ya Loago, setjhaba le ditlamo tse dingwe tse di nang le kgatlego.
Bukana eno e ka bonwa ka diteme tse tharo tsa semmuso, e bong: English, Afrikaans le Setswana mo mafelong a molao go latela Karolo ya 6 ya Molao wa Kamogelo ya Ditokomane tsa Molao, wa 54 wa 1997.